

Συναδέλφισσες , Συνάδελφοι,

Η 1η Μάη είναι ημέρα απεργίας, τιμάμε τους αγωνιστές της ελευθερίας, της δημοκρατίας και της εργατικής τάξης που θυσιάστηκαν για να απολαμβάνουμε εμείς Ειρήνη, δημοκρατία και καλύτερες συνθήκες εργασίας και ζωής .

Σας καλούμε, στο ελάχιστο που οφείλουμε να πράξουμε, να συμμετάσχουμε στις πορείες και τις συγκεντρώσεις που πραγματοποιούν τα εργατικά συνδικάτα και άλλοι φορείς.

Με αυτόν τον τρόπο τιμάμε τους γνωστούς και άγνωστους αγωνιστές και ανανεώνουμε την πίστη μας στην συνέχεια του αγώνα για την υπεράσπιση της παρακαταθήκης που μας έχουν κληροδοτήσει.

Παλεύουμε: Για να μην χαθούν οι διαχρονικές μας κατακτήσεις. Για ανθρώπινες συνθήκες ζωής . Για συντάξεις και αμοιβές που να μας επιτρέπουν μια αξιοπρεπή ζωή. Ζητάμε την αποκατάσταση των αδικιών που έγιναν σε βάρος μας με την άμεση κατάργηση των μνημονιακών νόμων που έχουν πετσοκόψει τις συντάξεις μας από το 2010 μέχρι σήμερα. Ιατροφαρμακευτική περίθαλψη . Προστασία πρώτης κατοικίας και σταμάτημα των πλειστηριασμών από τους ευάλωτους συνανθρώπου μας . Καλύτερες Δημόσιες δομές υγείας που να παρέχουν δωρεάν υπηρεσίες σε όλους τους πολίτες. Καλύτερο Κράτος πρόνοιας για παιδιά νέους και ηλικιωμένους . Φορείς ενέργειας υπό κρατικό έλεγχο. Δημόσιες πάντα εταιρείες ύδρευσης . Όχι άλλες αποκρατικοποιήσεις που αυξάνουν ανεξέλεγκτα τις τιμές και την ασφάλεια των πολιτών. Τιμή και δόξα στους αγωνιστές . Αθάνατοι! Ζήτω η εργατική πρωτομαγιά. ΣΥΛΛΟΓΟΣ ΣΥΝΤΑΞΙΟΥΧΩΝ ΟΤΕ ΠΑΤΡΑΣ